**Neviditeľná**

**Premiéra: 1. 7. 2021**

Svetová premiéra: CPH:DOX 2020, Kodaň (Dánsko)

Producent: ARINA Slovensko

Koproducenti: Rozhlas a televízia Slovenska, Mediapulz s.r.o.

Rok výroby: 2020

Námet, scenár a réžia: Maia Martiniak

Kamera: Michal Babinec, Tomáš Kobza, Maia Martiniak

Dramaturgia: Biba Bohinská, Ingrid Mayerová

Odborná spolupráca: Zuzana Krišková

Hudba: Sandra Eniesa Urbančíková, Pavol Jeňo

Účinkujú: Penny Simkin, Lucia Gomez, Melody Turner, Alexandra Krištúfková, Stella Marie Valentová a iní

Melody vstupuje do filmu tak ako vstúpila do nakrúcania. Nečakane a zrazu. Stojí pred nami plná emócií, s odhodlaním poraziť svoju bolesť. Cez svoje umenie stelesňuje všetko, čo pri pôrode zažila a do hĺbky odhaľuje svoju traumu z pôrodu. Vďaka jej úprimnosti a pohľadu expertky Penny Simkin rozumieme Stelle, ktorá nedokázala uniesť bolesť z pôrodu a zažalovala nemocnicu. Kaskáda udalostí, ktoré sa jej pri pôrode v nemocnici stali, znejú ako nemožný príbeh. A predsa sa stali. Cez pôrody ďalších žien sa nám otvára možnosť zažiť pôrodný proces, preniknúť do systému zdravotníctva a vytvoriť si vlastný názor.

Odpovede na to aký je dôvod zlyhania systému a zviditeľniť nevidené sa snaží v dokumentárnom filme režisérka Maia MARTINIAK. “*Iba ak uvidíme, čo sa týmto ženám skutočne deje, budeme vedieť vytvoriť priestor na dialóg a následnú zmenu. Cítim, že je čas zmeniť postoj zdravotníkov a aj celej spoločnosti voči rodiacej žene a začať rešpektovať jej práva. Iba tak môže žena získať možnosť na pôrod podľa jej očakávaní a potrieb, bez zbytočných zásahov personálu. Takýto pôrod môže posilniť ju samotnú a jej puto s novonarodeným dieťaťom.”*

Prístupnosť: nevhodné pre vekovú kategóriu maloletých do 15 rokov

Žáner: autorský dokumentárny film

Verzie: slovenská, anglická

Stopáž: 87 minút

Formát: 2D DCP, zvuk 5.1